《延月轩》
元代·胡奎

延月复延月，延月上青天。月本无私照，流光入我轩。

八咏楼中好孙子，当时月照双溪水。不知千载落谁家，只今飞入华堂里。

东家延月照绮罗，雪儿起舞雪娘歌。西家延月照珠翠，红烛花偏锦袍醉。

何如清夜扫前除，留月照我琴与书。

作者简介：元明间浙江海宁人，字虚白，号斗南老人。明初以儒征，官宁王府教授。有《斗南老人集》。